Madelyn Ann

Madelyn Ann a zo ur ganerez ha saverez pozioù eus Breizh. Kanañ a rae e saozneg er strolladoù folk ha keltiek a-raok kemer he lañs hec'h-unan. Kanañ a ra e brezhoneg kanaouennoù skrivet ganti war tonioù a-vremañ, pop rock. Tro-dro dezhi ez eus ur strollad sonerien, anezho Olivier Le Hir, Gaëtan Fagot ha Brendan Costaire.

 Buhez 
Desavet eo bet Madelyn e Normandi, er Manche. Eus Karaez e oa he zad-kozh hag he zad a laboure en arsanailh CherbourgMusique. Madelyn Ann, nouvelle voix bretonne, Ouest-France, 21/07/2022. Ur vachelouriezh lennegel he deus bet gant dibaboù sonerezh ha c'hoarivaUn emgav gant : Madelyn Ann, Ya !, 10 a viz Gwengolo 2021, niverenn 848, P.12. Goude-se he deus kroget da ganañ gant strolladoù a bep seurt : rock, folk, kan martoloded, jazz... Graet he deus studioù uhel e Breizh : dourc'hounezerezh e Gwenrann, un aotregezh merañ produioù-mor en Oriant hag ur master ekonomiezh ar mor ha terkañ an arvor e RoazhonRégis Delanoë, « Madelyn Ann : Grande Bretonne », Bretons, n°199, miz Gouere 2023, p.31.

Desket he deus brezhoneg gant Stumdi e-pad 9 miz e 2017 e Brest. Deuet eo da Gameled da chom ha kanañ a rae en ur strollad folk keltiek. En un davarn ma oa kustum da bakañ banneoù gant ar soner Robin Foster he doa kanet dirazañ ar ganaouenn Ar galon digor goude Annie Ebrel. Robin Foster en doa kavet brav he doare da ganañ hag en doa kinniget  dezhi labourat gantañ evit krouiñ kanaouennoù pop-rock skrivet e brezhonegLa chanteuse finistérienne Madelyn Ann et sa pop en langue bretonne, France bleu Breizh Izel, 27/10/2020.

Kroget e oant gant unan eus kanaouennoù Kate Bush, Running Up That Hill, troet e brezhoneg, da gentañ evit gwelout hag-eñ e sone mat : Gant ma c'helljen eo an hini gentañ enrollet war un albom EP"Kate Bush Cover" war Facebook. Kanaouennoù nevez a zo bet skrivet war-lerc'h (Ma-unan - Ar Faou, Nebaon). Kanet he deus ur ganaouenn er bladenn PenInsular II e 2018 ha goude gant Robin Foster war leurennoù evel evit ar Festival du Bout du Monde e Kraozon e 2019Welcome ! Bienvenue au Bout Du Monde Robin Foster !, Ouest-France, 03/08/2019 Festival du Bout du Monde 2019 : Dimanche, radionaoned.bzh.

Kroget he deus da labourat gant ar c'hitarourien Gaetan Fagot hag Olivier Le Hir e-pad ar c'henfinañ e 2020 da  sevel kanaouennoù. Ar strollad a zo krouet gant an tabouliner Brendan Costaire. Enrollañ a reont ur bladenn 4 zitl, War-vor, deuet er maez gant he c'hevredad produiñ War-Vor ProduktionQui veut aider le Parc naturel d’Armorique à choisir parmi ses projets innovants de 2022 ?, Ouest-France, 11 a viz Gwengolo 2022, ha videoioù skignet war InternetLa découverte de la semaine : Madelyn Ann, bretagne-actuelle.com, 15/04/2021. He raktres a  oa bet dibabet evit Prizioù ar brezhoneg ha roet e voe dezhi an eil priz er rummad krouidigezh e brezhoneg gant France 3 Bretagne hag Ofis publik ar brezhoneg e miz Meurzh 2021Prizioù 2021 France 3 Breizh, france3-regions.francetvinfo.fr. Tapet he deus ar priz "A-vicher" er genstrivadeg An Taol-Lañs e 2021, skoazellet gant ar gevredigezh Mignoned ar brezhoneg evit sevel klipoù videoMignoned ar Brezhoneg : An Taol-Lañs 2021, kengo.bzh. A-drugarez d’an Taol-lañs he doa gallet ivez kanañ er festival Deus ‘ta e Brest e fin ar bloazSpered ar vro. Plac’h digabestr, Le Télégramme, 24 a viz Even 2021. Da-heul e oa bet aozet un droiad betek ar festivalioù bras e-pad hañvezh 2022 : Euskal Herria Zuzenean e bro Euskadi Pays basque : « EHZ, c’est l’été qui revient ! On y est ! », Sud Ouest, 02/07/2022, Gouelioù-Meur Kerne e Kemper a-raok Jane BirkinMadelyn Ann, la belle voix de l’Armorique, au Festival de Cornouaille, Ouest-France, 24/07/2022, Emvod ar Gelted en Oriant Olivier Favier, La pop singulière de Madelyn Ann ou la modernité bretonnante, RFI, 25/07/2022 Festival Interceltique de Lorient : ringarde, la musique bretonne ? Pourquoi les jeunes en sont fans, Le Parisien, 11/08/2022. 

D'ar 24 a viz Meurzh 2023 e oa bet embannet ar bladenn studio Nevez-Amzer (gant Aztec Musique, dasparzhet gant al label PIAS)Loïc Tissot, « Le regard du label Aztec sur la scène bretonne », Ouest-France, 04/04/2023 ha skignet eo bet div ganaouenn e single hag o c'hlipoù (Chom ennon ha Roz a gomz eus karantez)MADELYN ANN: leur single & clip "Chom Ennon", aztecmusique.com. Temoù ar pozioù a lak war wel efedoù an den war an endro (Bevezhiñ, Kant mil den) met ivez ar spi a vefe cheñchamantoù brav evel en testennoù barzhek Nevez-amzer, Tad pe DourLa chanteuse de Camaret-sur-Mer Madelyn Ann sort "Nevez Amzer" son premier album, France bleu Breizh Izel, 21 a viz C'hwevrer 2023. Gounezet he deus ar bladenn ar Priz muzikal Produet e Breizh ha gant-se e c'hall Madelyn Ann seniñ evit nozvezh digoradur ar festival etrekeltiek an Oriant« Le prix musical Produit en Bretagne décerné à Madelyn Ann et’Ndiaz », Ouest-France, 15/05/2023.

An eil albom studio, LIES, a zeu er-maez e miz C'hwevrer 2025 gant 8 kanaouenn skrivet e brezhoneg, It’s Over e saozneg ha Jusqu’au bout e gallegJean-Marc Pinson, "La voix de la chanteuse finistérienne Madelyn Ann étonne et détonne", Ouest-France, d'ar 6 a viz C'hwevrer 2025..

 Pladennoù 
 Albomoù studio 

 EP 

 Kenlabour gant Robin Foster 
 2016 : The Hardest Party (titl : Running Up That Hill - Gant Ma C'helljen)
 2017 : Empyrean (EP, titl : Everlast - Nebaon)
 2018 : PenInsular II - The Bridge (titl : Ma Unan)Robin Foster. Pen Insular II (The Bridge) ***, Le Telegramme, 3 a viz C'hwevrer 2019
 2020 : PenInsular 2​.​5 (titloù : St Pôl, Ma-Unan)Robin Foster sort un deuxième EP, Le Telegramme, miz Even 2020

 Videoioù 
 2021 : War Vor (klip)
 2022 : Nevez-Amzer 
 2023 : Chom Ennon (klip)
 2023 : Roz (klip)
 2024 : Skrivañ (klip)

 Prizioù 
 2021 : Prizioù Dazont ar brezhoneg (France 3 Bretagne hag Ofis publik ar brezhoneg)
 2021 : An Taol-Lañs (Gouel ar Brezhoneg) 
 2023 : Priz muzikal Produet e Breizh evit Nevez-Amzer2 ALBUMS PRIMÉS AU PRIX MUSICAL PRODUIT EN BRETAGNE 2023, 09/05/2023 

 Liammoù diavaez 

  Lec'hienn ofisiel
 Chadenn YouTube ofisiel
 Bandcamp  -  Discogs

 Daveoù 

Rummad:Kanerezed Breizh
Rummad:Kanerezed brezhonek
Rummad:Kanerezed saoznek
Rummad:Rock brezhonek
Rummad:Ganedigezhioù 1988